ᱠᱨᱤᱥᱚᱱ ᱠᱟᱸᱛ

ᱠᱨᱤᱥᱚᱱ ᱠᱟᱹᱛ (᱒᱘ ᱯᱷᱮᱵᱽᱨᱩᱣᱟᱨᱤ ᱑᱙᱒᱗ - ᱒᱗ ᱡᱩᱞᱟᱭ ᱒᱐᱐᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱑᱙᱙᱗ ᱠᱷᱚᱱ ᱒᱐᱐᱒ ᱨᱮ ᱟᱡᱟᱜ ᱜᱩᱡᱩᱜ ᱚᱠᱛᱚ ᱫᱷᱟᱹᱵᱤᱡ ᱥᱤᱧᱚᱛ ᱨᱤᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾  ᱟᱡᱟᱜ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱯᱚᱫᱽ ᱞᱟᱦᱟᱨᱮ, ᱠᱟᱸᱛ ᱫᱚ ᱑᱙᱙᱐ ᱠᱷᱚᱱ ᱑᱙᱙᱗ ᱫᱷᱟᱹᱵᱤᱡ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾  ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱥᱚᱝᱥᱚᱫᱽ ᱨᱤᱱᱤᱡ ᱵᱟᱱᱟᱨ ᱥᱚᱫᱚᱱ ᱨᱤᱱᱤᱡ ᱜᱮ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ, ᱩᱱᱤ ᱫᱚ ᱑᱙᱗᱗ ᱠᱷᱚᱱ ᱑᱙᱘᱐ ᱫᱷᱟᱹᱵᱤᱡ ᱞᱳᱠᱥᱚᱵᱷᱟ ᱨᱮ ᱪᱚᱱᱰᱤᱜᱚᱲ ᱟᱡᱟᱜ ᱛᱟᱹᱨᱤ ᱨᱮ ᱛᱟᱦᱮᱸ ᱠᱟᱱᱟ ᱟᱨ ᱑᱙᱖᱖ ᱠᱷᱚᱱ ᱑᱙᱗᱗ ᱫᱷᱟᱹᱵᱤᱡ ᱨᱟᱡᱽᱭᱚᱥᱚᱵᱷᱟ ᱨᱮ ᱦᱚᱨᱤᱭᱟᱬᱟ ᱟᱡᱟᱜ ᱧᱮᱞ ᱡᱚᱛᱚᱱ ᱨᱮ ᱛᱟᱦᱮᱸ ᱠᱟᱱᱟ ᱾ 

ᱠᱨᱤᱥᱚᱱ ᱠᱟᱸᱛ ᱟᱜ ᱡᱟᱱᱟᱢ ᱫᱚ ᱯᱚᱧᱡᱟᱵᱽ, ᱵᱽᱨᱤᱴᱤᱥ ᱥᱤᱧᱚᱛ ᱨᱮ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱠᱟᱹᱢᱤᱭᱟᱹ ᱟᱭᱳ-ᱵᱟᱵᱟ ᱚᱲᱟᱜ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ,  ᱟᱨ ᱩᱱᱤ ᱫᱚ ᱥᱤᱧᱚᱛ ᱵᱟᱹᱜᱤ ᱦᱩᱞᱥᱟᱹᱭ ᱚᱠᱛᱚ ᱨᱮ ᱫᱚ ᱞᱟᱦᱚᱨ ᱨᱮᱠᱚ ᱦᱟᱹᱲᱤ ᱞᱮᱫᱮ ᱛᱟᱦᱮᱸᱫ ᱾  ᱯᱷᱩᱨᱜᱟᱹᱞ ᱛᱟᱭᱚᱢ ᱫᱚ, ᱩᱱᱤ ᱫᱚ ᱠᱮᱢᱤᱠᱟᱞ ᱤᱧᱡᱤᱱᱤᱭᱚᱨᱤᱝ ᱮ ᱯᱟᱲᱦᱟᱣ ᱮᱱᱟ  ᱟᱨ ᱨᱟᱡᱽᱟᱹᱨᱤ ᱨᱮ ᱦᱤᱡᱩᱜ ᱞᱟᱦᱟ ᱨᱮ ᱫᱚ ᱛᱤᱱᱟᱹᱝ ᱚᱠᱛᱚ ᱫᱷᱟᱹᱵᱤᱡ ᱫᱚ ᱥᱟᱬᱮᱥᱤᱭᱟᱹ ᱟᱨ ᱠᱟᱹᱨᱜᱟᱲ ᱛᱩᱱᱠᱷᱤ ᱢᱟᱰᱮᱨ, ᱱᱟᱣᱟ ᱫᱤᱞᱞᱤ ᱨᱮ ᱥᱟᱬᱮᱥᱤᱭᱟᱹ ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ ᱾  

ᱠᱨᱤᱥᱚᱱ ᱠᱟᱸᱛ ᱫᱚ ᱮᱛᱚᱦᱚᱵ ᱨᱮᱫᱚ ᱠᱚᱸᱜᱽᱨᱮᱥ ᱥᱟᱶᱮ ᱡᱩᱲᱟᱹᱭ ᱞᱮᱱ ᱛᱟᱦᱮᱸᱫ, ᱤᱠᱷᱟᱹᱱ ᱛᱟᱭᱚᱢ ᱛᱮᱫᱚ ᱡᱚᱱᱛᱟ ᱯᱟᱨᱴᱤ ᱟᱨ ᱡᱚᱱᱛᱟ ᱫᱚᱞ ᱨᱮᱭ ᱥᱮᱞᱮᱫ ᱮᱱᱟ ᱾ ᱩᱱᱤ ᱫᱚ ᱒᱐᱐᱒ ᱨᱮᱭᱟᱜ ᱫᱤᱥᱚᱢ ᱜᱚᱢᱠᱮ ᱵᱟᱪᱷᱱᱟᱣ ᱞᱟᱹᱜᱤᱫ ᱯᱟᱹᱛᱟᱹᱛᱤᱭᱟᱹ ᱞᱮᱠᱟᱛᱮ ᱫᱚ ᱢᱟᱱᱟᱣ ᱞᱮᱫ ᱛᱟᱦᱮᱸᱫ, ᱡᱮᱞᱮᱠᱟ ᱡᱮ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱞᱟᱹᱜᱤᱫ ᱫᱚ ᱢᱟᱢᱩᱞᱤ ᱠᱟᱛᱷᱟ ᱠᱟᱱᱟ ᱾ ᱚᱱᱠᱟ ᱫᱚ ᱥᱚᱨᱠᱟᱨ ᱟᱨ ᱚᱯᱚᱡᱤᱥᱚᱱ ᱠᱚᱫᱚ ᱯᱟᱹᱛᱟᱹᱛᱤᱭᱟᱹ ᱞᱮᱠᱟᱛᱮ ᱚᱵᱽᱫᱩᱞ ᱠᱚᱞᱟᱢ ᱠᱚ ᱥᱚᱦᱚᱫ ᱠᱮᱫᱮᱭᱟ ᱾  ᱠᱟᱞᱟᱢ ᱫᱚ ᱠᱨᱤᱥᱚᱱ ᱠᱟᱸᱛ ᱟᱜ ᱜᱩᱨᱚᱜ ᱨᱮᱭᱟᱜ ᱵᱟᱹᱨᱥᱤᱝ ᱞᱟᱦᱟᱨᱮ ᱫᱤᱥᱚᱢ ᱜᱚᱢᱠᱮ ᱟᱜ ᱯᱚᱫᱽ ᱞᱟᱹᱜᱤᱫ ᱮ ᱠᱤᱨᱤᱭᱟᱹ ᱞᱮᱫ ᱛᱟᱦᱮᱸᱫ ᱾  ᱩᱱᱤ ᱜᱮ ᱢᱤᱫ ᱦᱚᱲ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱴᱷᱟᱶ ᱨᱮ ᱛᱟᱦᱮᱸᱱ ᱛᱩᱞᱩᱡ ᱮ ᱵᱚᱸᱜᱟᱛᱟᱞᱟ ᱞᱮᱱ ᱛᱟᱦᱮᱸᱫ ᱾

ᱮᱛᱚᱦᱚᱵ ᱡᱤᱭᱚᱱ
ᱠᱨᱤᱥᱚᱱ ᱠᱟᱸᱛ ᱟᱜ ᱡᱟᱱᱟᱢ ᱫᱚ ᱒᱘ ᱯᱷᱮᱵᱽᱨᱩᱣᱟᱨᱤ ᱑᱙᱒᱗ ᱨᱮ ᱠᱳᱴ ᱢᱳᱦᱚᱢᱢᱚᱫᱽ ᱠᱷᱟᱱ, ᱟᱢᱨᱤᱛᱥᱚᱨ ᱯᱚᱱᱚᱛ, ᱯᱚᱧᱡᱟᱵᱽ ᱴᱚᱴᱷᱟ ᱨᱮ ᱦᱩᱞᱥᱟᱹᱭ ᱠᱟᱹᱢᱤᱭᱟᱹ, ᱞᱟᱞᱟ ᱚᱧᱪᱤᱛ ᱨᱟᱢ ᱟᱨ ᱥᱚᱛᱭᱚᱵᱚᱛᱤ ᱫᱮᱵᱤ ᱛᱤᱠᱤᱱᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾  ᱠᱟᱸᱛ ᱨᱤᱱ ᱟᱭᱳ-ᱵᱟᱵᱟ ᱫᱚ ᱵᱟᱱᱟ ᱦᱚᱲ ᱜᱮ ᱵᱽᱨᱤᱴᱤᱥ ᱠᱳᱞᱳᱱᱤᱭᱟᱞ ᱥᱚᱨᱠᱟᱨ ᱫᱚ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱨᱮ ᱞᱮᱛᱟᱲ ᱠᱟᱹᱢᱤ ᱠᱷᱟᱹᱛᱤᱨ ᱟᱹᱰᱤ ᱚᱠᱛᱚ ᱨᱮᱠᱚ ᱡᱤᱦᱚᱞ ᱟᱠᱟᱫ ᱠᱤᱱ ᱛᱟᱦᱮᱸᱫ, ᱡᱟᱦᱟᱸ ᱨᱮᱫᱚ ᱑᱙᱔᱒ ᱨᱮ ᱠᱟᱸᱛ (᱑᱖ ᱵᱚᱨᱥᱚ ᱵᱚᱭᱚᱥ) ᱟᱨ ᱟᱡ ᱨᱤᱱ ᱵᱚᱭᱦᱟ ᱢᱤᱥᱨᱟ ᱥᱟᱶ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱯᱷᱩᱨᱜᱟᱹᱞ ᱛᱟᱭᱚᱢ, ᱞᱟᱞᱟ ᱚᱧᱪᱤᱛ ᱨᱟᱢ ᱥᱤᱧᱚᱛ ᱨᱮᱱᱟᱜ ᱥᱚᱝᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤ ᱫᱚ ᱞᱳᱠᱥᱚᱵᱷᱟ ᱨᱮ ᱦᱤᱥᱟᱨ ᱟᱨ ᱯᱟᱴᱤᱭᱟᱞᱟ ᱨᱮᱱᱟᱜ ᱮ ᱧᱮᱞ ᱡᱚᱛᱚᱱ ᱞᱮᱫ-ᱟ ᱾ ᱥᱚᱛᱭᱚᱵᱚᱛᱤ ᱫᱮᱵᱤ ᱟᱡᱤᱡ ᱦᱚᱯᱚᱱ ᱠᱷᱚᱱ ᱦᱚᱸ ᱵᱟᱹᱲᱛᱤ ᱡᱤᱣᱤᱫ ᱮ ᱛᱟᱦᱮᱸ ᱮᱱᱟ ᱟᱨ ᱒᱐᱑᱐ ᱨᱮ ᱥᱤᱧᱚᱛ ᱨᱤᱱᱤᱡ ᱡᱚᱛᱚ ᱠᱷᱚᱱ ᱜᱟᱹᱠᱷᱳᱲ ᱡᱤᱣᱤᱫ ᱯᱷᱩᱨᱜᱟᱹᱞ ᱠᱟᱹᱢᱤᱭᱟᱹ ᱞᱮᱠᱟᱛᱮ ᱟᱡᱟᱜ ᱡᱤᱣᱤᱵᱟᱹᱛᱤ ᱤᱬᱤᱡ ᱞᱮᱱ ᱛᱟᱦᱮᱸᱫ ᱾ 

ᱠᱨᱤᱥᱱᱟ ᱠᱟᱸᱛ ᱫᱚ ᱵᱟᱨᱟᱬᱟᱥᱤ ᱦᱤᱱᱫᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱴᱮᱠᱱᱚᱞᱚᱡᱤ ᱤᱱᱥᱴᱤᱪᱩᱴ ᱨᱮ ᱠᱮᱢᱤᱠᱟᱞ ᱤᱧᱡᱤᱱᱤᱭᱚᱨᱤᱝ  ᱮ ᱯᱟᱲᱦᱟᱣᱮᱱᱟ ᱾ ᱛᱟᱭᱚᱢ ᱛᱮ ᱩᱱᱤ ᱫᱚ ᱥᱟᱬᱮᱥᱤᱭᱟᱹ ᱟᱨ ᱤᱱᱰᱚᱥᱴᱨᱤᱭᱟᱞ ᱨᱤᱥᱚᱨᱪ, ᱱᱟᱣᱟ ᱫᱤᱞᱞᱤ ᱨᱮ ᱥᱟᱬᱮᱥᱤᱭᱟᱹ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫ-ᱟ ᱾ 

ᱠᱨᱤᱥᱱᱟ ᱠᱟᱸᱛ ᱟᱜ ᱵᱟᱯᱞᱟ ᱫᱚ ᱥᱩᱢᱚᱱ ᱠᱟᱸᱛ ᱥᱟᱶ ᱦᱩᱭ ᱮᱱᱟ, ᱡᱟᱦᱟᱸᱭ ᱫᱚ ᱢᱤᱫ ᱥᱟᱶᱛᱟᱨᱤ ᱠᱟᱹᱢᱤᱭᱟᱹ ᱟᱨ ᱦᱩᱞᱜᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱡᱩᱨᱤᱡᱚᱛᱟ ᱨᱤᱱ ᱵᱟᱨᱭᱟ ᱦᱚᱯᱚᱱ ᱟᱨ ᱢᱤᱫᱴᱟᱹᱝ ᱦᱚᱯᱚᱱ ᱮᱨᱟ ᱠᱚ ᱛᱟᱦᱮᱸ ᱠᱟᱱᱟ ᱾ 

ᱨᱟᱡᱽᱟᱹᱨᱤ ᱥᱟᱶ ᱡᱚᱯᱚᱲᱟᱣ

ᱠᱨᱤᱥᱱᱟ ᱠᱟᱸᱛ ᱫᱚ ᱑᱖ ᱵᱚᱨᱥᱚ ᱵᱚᱭᱚᱥ ᱨᱮ ᱥᱤᱧᱚᱛ ᱵᱟᱹᱜᱤ ᱦᱩᱞᱥᱟᱹᱭ ᱚᱠᱛᱚ ᱨᱮ ᱟᱡ ᱨᱤᱱ ᱟᱭᱳ-ᱵᱟᱵᱟ ᱥᱟᱶ ᱡᱤᱦᱚᱞ ᱮ ᱥᱮᱱ ᱞᱮᱱᱟ ᱾ 

ᱥᱤᱧᱚᱛ ᱨᱮᱱᱟᱜ ᱯᱷᱩᱨᱜᱟᱹᱞ ᱛᱟᱭᱚᱢ, ᱠᱨᱤᱥᱱᱟ ᱠᱟᱸᱛ ᱫᱚ ᱨᱩᱞᱤᱝ ᱠᱚᱸᱜᱽᱨᱮᱥ ᱯᱟᱨᱴᱤ ᱥᱟᱶ ᱮ ᱥᱮᱞᱮᱫ ᱮᱱᱟ, ᱡᱟᱦᱟᱸᱨᱮ ᱩᱱᱤ ᱫᱚ ᱥᱟᱬᱮᱥ ᱨᱮᱭᱟᱜ ᱞᱟᱦᱟᱱᱛᱤ ᱪᱮᱛᱟᱱ ᱨᱮ ᱡᱩᱨ ᱮᱢ ᱞᱟᱹᱜᱤᱫ ᱢᱤᱫ ᱜᱟᱫᱮᱞ ᱮ ᱵᱮᱱᱟᱣ ᱠᱮᱫ-ᱟ, ᱟᱨ ᱵᱷᱟᱨᱚᱛ ᱡᱟᱠᱟᱛ ᱠᱚᱸᱜᱽᱨᱮᱥ ᱠᱩᱢᱩᱴ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾  ᱩᱱᱤ ᱫᱚ ᱯᱚᱧᱡᱟᱵᱽ ᱨᱮ ᱵᱷᱩᱫᱟᱱ ᱦᱩᱞᱥᱟᱹᱭ ᱨᱮᱦᱚᱸ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾ 

ᱡᱚᱜᱚ ᱫᱤᱥᱚᱢ ᱜᱚᱢᱠᱮ


᱑᱙᱙᱗ ᱨᱮ, ᱠᱟᱸᱛ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱟᱨ ᱭᱩᱱᱭᱤᱴᱮᱰ ᱯᱷᱨᱚᱸᱴ ᱦᱚᱛᱮᱛᱮ ᱢᱮᱥᱟ ᱠᱟᱛᱮ ᱡᱚᱛᱚ ᱫᱤᱥᱚᱢ ᱜᱚᱢᱠᱮ ᱵᱟᱪᱷᱱᱟᱣ ᱞᱟᱹᱜᱤᱫ ᱠᱮᱱᱰᱤᱰᱮᱴ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾  ᱩᱱᱤ ᱫᱚ ᱯᱚᱧᱡᱟᱵᱽ ᱨᱤᱱᱤᱡ ᱟᱭᱟᱨ ᱥᱤᱨᱟᱹ ᱢᱚᱱᱛᱨᱤ ᱥᱩᱨᱚᱡᱤᱛ ᱥᱤᱝ ᱵᱚᱨᱱᱟᱞᱟ ᱦᱟᱨᱟᱣ ᱠᱟᱛᱮ ᱥᱤᱧᱚᱛ ᱨᱤᱱᱤᱡ ᱜᱮᱞ ᱟᱹᱱᱤᱡ ᱡᱚᱜᱚ ᱫᱤᱥᱚᱢ ᱜᱚᱢᱠᱮᱭ ᱵᱮᱱᱟᱣ ᱮᱱᱟ ᱾  

᱒᱐᱐᱑ ᱨᱮ ᱥᱤᱧᱚᱛᱤᱭᱟᱹ ᱥᱚᱝᱥᱚᱫᱽ ᱨᱮ ᱟᱛᱚᱝᱠᱚᱵᱟᱹᱫᱤ ᱠᱚ ᱦᱟᱢᱞᱟ ᱞᱮᱫ ᱚᱠᱛᱚ ᱨᱮ, ᱟᱛᱚᱝᱠᱚᱵᱟᱹᱫᱤ ᱠᱚ ᱦᱟᱢᱞᱟ ᱠᱚ ᱮᱛᱚᱦᱚᱵᱽ ᱞᱟᱦᱟᱭ ᱨᱮ ᱟᱠᱚᱣᱟᱜ ᱥᱟᱜᱟᱲ ᱫᱚ ᱠᱟᱸᱛ ᱟᱜ ᱠᱟᱨ ᱜᱟᱹᱰᱤ ᱥᱟᱶ ᱠᱚ ᱛᱟᱹᱠᱤᱡ ᱠᱮᱫ-ᱟ ᱾ ᱦᱟᱢᱞᱟ ᱚᱠᱛᱚ ᱨᱮ ᱠᱟᱸᱛ ᱫᱚ ᱱᱤᱡᱮ ᱵᱮᱥ ᱜᱮᱭ ᱛᱟᱦᱮᱸ ᱠᱟᱱᱟ ᱾ 

᱒᱐᱐᱒ ᱨᱮᱱᱟᱜ ᱵᱟᱪᱷᱱᱟᱣ ᱠᱷᱚᱱ ᱞᱟᱦᱟᱨᱮ ᱩᱱᱤ ᱫᱚ ᱫᱤᱥᱚᱢ ᱜᱚᱢᱠᱮ ᱯᱚᱫᱽ ᱠᱮᱱᱰᱤᱰᱮᱴ ᱦᱤᱥᱟᱹᱵᱽ ᱠᱚ ᱢᱟᱱᱟᱣ ᱮ ᱠᱟᱱ ᱛᱟᱦᱮᱸᱫ ᱾  ᱡᱚᱠᱷᱚᱱ, ᱥᱚᱨᱠᱟᱨ ᱟᱨ ᱚᱯᱚᱡᱤᱥᱚᱱ ᱫᱚ ᱥᱮᱞᱮᱫ ᱠᱟᱛᱮ ᱮᱭᱚᱨᱥᱯᱮᱥ ᱥᱟᱬᱮᱥᱤᱭᱟᱹ ᱮ.ᱯᱤ.ᱡᱮ. ᱚᱵᱽᱫᱩᱞ ᱠᱚᱞᱟᱢ ᱠᱚ ᱧᱩᱢ ᱦᱟᱞᱟᱝ ᱠᱚᱫᱮᱭᱟ ᱾  ᱢᱩᱪᱟᱹᱫ ᱨᱮ ᱠᱟᱞᱟᱢ ᱮ ᱵᱟᱪᱷᱚᱱ ᱮᱱᱟ ᱟᱨ ᱠᱟᱸᱛ ᱟᱜ ᱜᱩᱨᱚᱜ ᱨᱮᱭᱟᱜ ᱵᱟᱨᱥᱤᱧ ᱞᱟᱦᱟ ᱩᱱᱤ ᱫᱚ ᱯᱚᱫᱽ ᱞᱟᱹᱜᱤᱫ ᱠᱤᱨᱤᱭᱟᱹᱭ ᱦᱟᱛᱟᱣ ᱠᱮᱫ-ᱟ ᱾ 

ᱜᱩᱨ

᱒᱗ ᱡᱩᱞᱟᱭ ᱒᱐᱐᱒ ᱨᱮ, ᱠᱟᱸᱛ ᱫᱚ ᱨᱤᱫᱟᱹᱭ ᱠᱟᱹᱦᱤᱞ ᱛᱟᱭᱚᱢ ᱮᱢᱥ, ᱱᱟᱣᱟ ᱫᱤᱞᱞᱤ ᱨᱮᱠᱚ ᱵᱷᱩᱨᱛᱤ ᱞᱮᱫᱮᱭᱟ ᱟᱨ ᱢᱤᱫ ᱜᱷᱚᱱᱴᱟ ᱛᱟᱭᱚᱢ ᱩᱱᱤ ᱫᱚ ᱜᱚᱡ ᱢᱮᱱᱛᱮ ᱠᱚ ᱵᱤᱠᱱᱟᱹᱣ ᱠᱮᱫᱮᱭᱟ ᱾ ᱩᱱᱤᱭᱟᱜ ᱵᱚᱭᱚᱥ ᱫᱚ ᱗᱕ ᱵᱚᱨᱥᱚ ᱛᱟᱦᱮᱸ ᱠᱟᱱᱟ ᱾ ᱛᱮᱦᱮᱧ ᱫᱷᱟᱹᱵᱤᱡ ᱩᱱᱤ ᱫᱚ ᱯᱚᱫᱽ ᱨᱮ ᱛᱟᱦᱮᱸ ᱠᱟᱛᱮ ᱜᱚᱡ ᱟᱠᱟᱱ ᱟᱡ ᱥᱩᱢᱩᱝ ᱥᱤᱧᱚᱛᱤᱭᱟᱹ ᱡᱚᱜᱚ ᱫᱤᱥᱚᱢ ᱜᱚᱢᱠᱮ ᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Profile (archived) on Embassy of India in Washington website